3.7.2023
MT
Il-Ġurnal Uffiċjali tal-Unjoni Ewropea
C 235/63
Informazzjoni dwar il-proċedimenti quddiem l-EUIPO Applikant għat-trade mark kontenzjuża: ir-rikorrenti Trade mark kontenzjuża kkonċernata: it-trade mark tal-Unjoni Ewropea dinjija “Bonami” – Applikazzjoni għal reġistrazzjoni Nru 18 009 799 Proċedimenti quddiem l-EUIPO: proċedimenti ta’ oppożizzjoni Deċiżjoni kkontestata: id-deċiżjoni tal-Ħames Bord tal-Appell tal-EUIPO tat-23 ta’ Frar 2023 fil-Każ R 1291/2022-5 Talbiet Ir-rikorrenti titlob li l-Qorti Ġenerali jogħġobha: — tannulla d-deċiżjoni kkontestata u tiċħad l-oppożizzjoni fl-intier tagħha; — tikkundanna lill-EUIPO għall-ispejjeż.
Motivi invokati — Ksur ta’ rekwiżiti proċedurali marbuta mal-ġustifikazzjoni (online) tal-oppożizzjoni; — Ksur tal-Artikolu 8(1)(b) tar-Regolament (UE) 2017/1001 tal-Parlament Ewropew u tal-Kunsill.
Rikors ippreżentat fit-13 ta’ Mejju 2023 – WI vs Il-Kummissjoni (Kawża T-249/23) (2023/C 235/77) Lingwa tal-kawża: it-Taljan Partijiet Rikorrent: WI (rappreżentanti: M. Velardo, avukata) Konvenut: Il-Kummissjoni Ewropea Talbiet Ir-rikorrent jitlob li l-Qorti Ġenerali jogħġobha: — tannulla d-deċiżjoni tal-5 ta’ Mejju 2022 li permezz tagħha r-rikorrent ma ġiex inkluż fil-lista ta’ riżerva tal-kompetizzjonijiet EPSO/AD/380/19-AD7 u EPSO/AD/380/19-AD9; — tannulla d-deċiżjoni tal-15 ta’ Lulju 2022 li permezz tagħha ġiet miċħuda t-talba għal eżami mill-ġdid tan-nuqqas ta’ inklużjoni fil-lista ta’ riżerva tal-kompetizzjonijiet EPSO/AD/380/19-AD7 u EPSO AD/380/19-AD9; — tannulla d-deċiżjoni tal-Awtorità tal-Ħatra tal-10 ta’ Frar 2023, adottata b’mod fittizju wara s-silenzju miżmum mill-Uffiċċju Ewropew għas-Selezzjoni tal-Persunal (EPSO) għal iktar minn erba’ xhur, li permezz tagħha ġie miċħud l-appell ippreżentat fl-10 ta’ Ottubru 2022 skont l-Artikolu 90(2) tar-Regolamenti tal-Persunal tal-Unjoni Ewropea (iktar ’il quddiem ir-“Regolamenti tal-Persunal”); — tikkundanna lill-Kummissjoni għall-ispejjeż.
Motivi u argumenti prinċipali Insostenn tar-rikors tiegħu, ir-rikorrent jinvoka seba’ motivi. — L-ewwel motiv ibbażat fuq ksur tal-liġijiet li jirregolaw s-sistema lingwistika fl-istituzzjonijiet Ewropej.
It-tmexxija tal-eżami bil-miktub u orali f’lingwa differenti (Ingliż u Franċiż) mil-lingwa materna tiegħu ipprekludiet evalwazzjoni korretta tal-kompetenzi tiegħu, peress li r-riżultat tat-testijiet tiegħu kien ikkundizzjonat ukoll mil-livell ta’ għarfien lingwistiku tiegħu.
B’hekk inkiser l-Artikolu 27 tar-Regolamenti tal-Persunal.